Κυπριακές προεδρικές εκλογές 2008

Οι Προεδρικές Εκλογές του 2008 ήταν οι δέκατες προεδρικές εκλογές που διεξήχθησαν στην Κύπρο μετά την ανακήρυξη της ανεξαρτησίας της χώρας. Πρόεδρος ανακηρύχθηκε ο Δημήτρης Χριστόφιας.

 Εκλογικό σύστημα 
Ο Πρόεδρος της Κυπριακής Δημοκρατίας εκλεγόταν (και εκλέγεται) άμεσα από τον λαό με καθολική και μυστική ψηφοφορία. Η θητεία του προέδρου είναι πενταετής. Ξεκινά την ημέρα εγκαταστάσεως του ενώπιον της Βουλής των Αντιπροσώπων, όπου ο εκλεγμένος πρόεδρος δίνει τη νενομισμένη διαβεβαίωση.

Όταν μόνο ένας υποψήφιος υποβάλλει υποψηφιότητα, τότε ανακηρύσσεται ως εκλεγείς Πρόεδρος της Κυπριακής Δημοκρατίας, χωρίς ψηφοφορία. Όταν οι υποψήφιοι είναι περισσότεροι από έναν, τότε εκλέγεται ο υποψήφιος που εξασφαλίζει πάνω από το 50% των εγκύρων ψήφων. Αν κανένας από τους υποψήφιους δεν εξασφαλίσει την απαιτούμενη πλειοψηφία, τότε διεξάγεται επαναληπτική εκλογή την αντίστοιχη μέρα της αμέσως επόμενης βδομάδας ανάμεσα στους δυο υποψηφίους που πήραν τις περισσότερες ψήφους. Ο υποψήφιος που παίρνει, κατά την επαναληπτική εκλογή, το μεγαλύτερο αριθμό ψήφων θεωρείται εκλεγείς.

Η εκλογή του νέου Προέδρου της Δημοκρατίας γίνεται πριν από τη λήξη της θητείας του απερχόμενου προέδρου, έτσι ώστε ο νεοεκλεγόμενος πρόεδρος να είναι σε θέση να αναλάβει τα καθήκοντα του όταν η θητεία αυτή λήξει.

Σε περίπτωση που η θέση του Προέδρου της Κυπριακής Δημοκρατίας παραμένει κενή, διεξάγεται αναπληρωματική εκλογή εντός 45 ημερών από την ημέρα που η θέση παρέμεινε κενή. Η θητεία του εκλεγομένου με αναπληρωματική εκλογή προέδρου είναι ίση με τη μη εκπνεύσασα περίοδο της θητείας του προηγούμενου προέδρου.

Σε περίπτωση προσωρινής απουσίας ή προσωρινού κωλύματος του Προέδρου της Δημοκρατίας, τον αναπληροί ο Πρόεδρος της Βουλής των Αντιπροσώπων.

 Ιστορικό 
Οι υποψηφιότητες για τις προεδρικές εκλογές υπεβλήθησαν στις 17 Ιανουαρίου 2008. Οι υποψήφιοι ήταν:
+ΥποψήφιοςΠληροφορίεςΤάσσος ΠαπαδόπουλοςΠρόεδρος της Κυπριακής Δημοκρατίας την περίοδο 2003-2008, πρώην πρόεδρος του ΔΗΚΟ. Είχε τη στήριξη του ΔΗΚΟ, της ΕΔΕΚ, του ΕΥΡΩΚΟ, των Οικολόγων και του ΑΔΗΚ.Δημήτρης ΧριστόφιαςΠρόεδρος της Βουλής των Αντιπροσώπων, γενικός γραμματέας του ΑΚΕΛ. Είχε τη στήριξη του ΑΚΕΛ, των ΕΔΗ, της Έπαλξης Ανασυγκρότησης Κέντρου και της Πρωτοβουλίας Σοσιαλιστών.Ιωάννης ΚασουλίδηςΕυρωβουλευτής, πρώην υπουργός εξωτερικών. Είχε τη στήριξη του ΔΗΣΥ, τους Ελεύθερους Πολίτες, του ΛΑΣΟΚ και της ΕΥΡΩΔΗ.Μάριος ΜατσάκηςΕυρωβουλευτής, πρώην βουλευτής και πρώην μέλος του ΔΗΚΟ.Κώστας ΚυριάκουΑνεξάρτητος υποψήφιος.Κώστας ΘεμιστοκλέουςΑνεξάρτητος υποψήφιος, πρώην Υπουργός Γεωργίας, Φυσικών Πόρων και Περιβάλλοντος και πρώην μέλος των ΕΔΗ.Ανδρέας ΕυστρατίουΑνεξάρτητος υποψήφιος.Χριστόδουλος ΝεοφύτουΑνεξάρτητος υποψήφιος.Αναστάσης ΜιχαήλΑνεξάρτητος υποψήφιος.*Με πλάγια γραφή τα εξωκοινοβουλευτικά κόμματα.

Κυρίαρχο θέμα της προεκλογικής εκστρατείας ήταν το κυπριακό πρόβλημα. Επιπλέον, απασχόλησε και η εσωτερική διακυβέρνηση.

Οι εκλογές διεξήχθησαν στις 17 Φεβρουαρίου 2008. Κανένας υποψήφιος δεν εξασφάλισε πέρα του 50% των εγκύρων ψήφων. Για τον λόγο αυτό διεξήχθη επαναληπτική εκλογή ανάμεσα στον Ιωάννη Κασουλίδη (33,51%) και στον Δημήτρη Χριστόφια (33,29%), που πήραν τις περισσότερες ψήφους.

Στον β΄ γύρο των εκλογών το ΔΗΚΟ, η ΕΔΕΚ και το Κίνημα Οικολόγων Περιβαλλοντιστών στήριξαν τον Δημήτρη Χριστόφια. Το ΕΥΡΩΚΟ κάλεσε τους ψηφοφόρους του να μην ψηφίσουν κανέναν από τους δύο υποψήφιους ενώ το κάλεσε τους ψηφοφόρους του να ψηφίσουν κατά συνείδηση.

Νικητής ήταν ο Δημήτρης Χριστόφιας, ο οποίος εκλέχθηκε στη θέση του Προέδρου της Δημοκρατίας με ποσοστό 53,36%.

 Αποτελέσματα 
Ο πίνακας που ακολουθεί παρουσιάζει τα αποτελέσματα των εκλογών:
+Σύνοψη αποτελεσμάτων προεδρικών εκλογών 2008ΥποψήφιοςΑ΄ γύροςΒ΄ γύροςΨήφοιΠοσοστόΥποστήριξηΨήφοιΠοσοστόΥποστήριξηΔημήτρης Χριστόφιας150 01633,29%ΑΚΕΛ, ΕΔΗ,Έπαλξη Ανασυγκρότησης Κέντρου,Πρωτοβουλία Σοσιαλιστών240 60453,37%ΑΚΕΛ, ΔΗΚΟ, ΕΔΕΚΟικολόγοι, ΕΔΗ,Έπαλξη Ανασυγκρότησης Κέντρου,Πρωτοβουλία ΣοσιαλιστώνΙωάννης Κασουλίδης150 99633,51%ΔΗΣΥ, Ελεύθεροι Πολίτες,ΛΑΣΟΚ, ΕΥΡΩΔΗ210 19546,63%ΔΗΣΥ,  Ελεύθεροι Πολίτες,ΛΑΣΟΚ, ΕΥΡΩΔΗΤάσσος Παπαδόπουλος143 24931,79%ΔΗΚΟ, ΕΔΕΚ, ΕΥΡΩΚΟ, Οικολόγοι,ΑΔΗΚΜάριος Ματσάκης3 4600,77%Κώστας Κυριάκου1 0920,24%Κώστας Θεμιστοκλέους7530,17%Ανδρέας Ευστρατίου7130,16%Χριστόδουλος Νεοφύτου2430,05%Αναστάσης Μιχαήλ1170,03%Σύνολο 450 639100%450 799100%Έγκυρα450 63997,36%450 79996,09%Άκυρα7 7981,68%10 5762,25%Λευκά4 4100,95%7 7681,66%Ψήφισαν462 84789,62%469 14390,85%Αποχή53 59410,38%47 3059,16%Εγγεγραμμένοι516 441516 448Πηγές: Α΄ γύρος Β΄ γύρος*Με πλάγια γραφή τα εξωκοινοβουλευτικά κόμματα.

 Δείτε ακόμη 
 Κυβέρνηση Δημήτρη Χριστόφια 2008

 Παραπομπές 

 Πηγές 




 Εξωτερικοί σύνδεσμοι 
 Προεδρικές εκλογές στην Κύπρο 1960-2013 - Ιστορικό αφιέρωμα
 Προεδρικές εκλογές - Ιστορικό αφιέρωμα - 2018

2008
Κατηγορία:Εκλογές του 2008